'தக்க்ஷனுக்கு ஒரு பிரச்னையும் இல்ல, சரியாகிடும்'னு டாக்டருங்க ரொம்ப நம்பிக்கையா சொன்னாங்க. டெங்குன்னு தெரியவந்தப்பகூட, அவனோட பிளேட்லெட்ஸ் எண்ணிக்கையைப் பார்த்துட்டு, 'டிரிப்ஸ் ஏத்துனா போதும்'னு சொன்னாங்க. சனிக்கிழமை முழுக்க தக்‌ஷன் ரொம்ப ஆக்டிவா இருந்தான். ஞாயிற்றுக்கிழமைதான் பிரச்னை. பிளேட்லெட்ஸ் ரொம்ப வேகமா குறைய ஆரம்பிச்சுடுச்சு. ஆனாலும், டிரிப்ஸ் மட்டும்தான் ஏத்தினாங்க. ஒரு கட்டத்துல, டிரிப்ஸை நிறுத்திட்டாங்க. அடுத்த அஞ்சாவது நிமிஷத்துல, எம்புள்ளைக்கு வலிப்பு வர ஆரம்பிச்சுடுச்சு. குளிர்ல நடுங்க ஆரம்பிச்சுட்டாம்மா அவன். அவனோட அந்த நடுக்கம், இன்னமும் என் கண்ணுக்குள்ளயே இருக்கு. பதறிப்போய் டாக்டர்கிட்ட சொன்னதுக்கு, 'காய்ச்சல் அதிகமா இருக்கும்போது டிரிப்ஸ் ஏத்தினா இப்படித்தான் ஆகும். நீங்க ஒண்ணும் பதறாதீங்க'னு சொல்லிட்டாங்க. அடுத்த சில நிமிஷங்கள்ல, எம்புள்ள கோமா ஸ்டேஜுக்குப் போயிட்டான்.